Aaron Ramsey

Aaron Ramsey (sündinud 26. detsembril 1990 Caerphillys) on Walesi jalgpallur, poolkaitsja. Tema koduklubi on  Nice.

Aastatel 2008–2019 kuulus ta Londoni Arsenali ja 2019–2022 Torino Juventuse ridadesse.

 Koondisekarjäär 
Debüüdi Walesi rahvuskoondises tegi Ramsey 19. novembril 2008 mängus Taani vastu."Denmark 0-1 Wales". BBC Sport. 19.11.2008. Vaadatud 28.5.2017 Esimese värava lõi ta koondises 14. novembril 2009 MM-i valikmängus Liechtensteini vastu.

2011. aasta märtsis määras Walesi koondise peatreener Gary Speed Ramsey Walesi koondise kapteniks. Temast sai 20 aasta ja 90 päeva vanuselt Walesi koondise kõigi aegade noorim kapten."Aaron Ramsey makes his case as the quiet captain for Wales". The Guardian. 25.3.2011. Vaadatud 28.5.2017

Ta kuulus 2012. aasta suveolümpiamängude jalgpalliturniiril Suurbritannia olümpiakoondisse. 4. augustil toimunud veerandfinaalis Lõuna-Korea vastu realiseeris Ramsey 36. minutil penalti, kuid pärast viigiseisul 1:1 lõppenud normaalajale järgnenud penaltiseerias Suurbritannia kaotas ja langes välja."Olympics football: GB beaten by South Korea on penalties". BBC Sport. 4.8.2012. Vaadatud 28.5.2017

2012. aasta oktoobris määras Walesi koondise peatreener Chris Coleman Ramsey asemel koondise kapteniks Ashley Williamsi."BBC Sport – Aaron Ramsey replaced as Wales captain by Ashley Williams". BBC Sport. 5.10.2012. Vaadatud 28.5.2017

Ramsey kuulus Walesi koondisse 2016. aasta Euroopa meistrivõistlustel Prantsusmaal. Viimases alagrupimängus 20. juunil lõi ta värava Venemaale. Wales jõudis turniiril lõpuks poolfinaali, kus kaotati hilisemale meistrile Portugalile.

2021. aasta Euroopa meistrivõistluste teises alagrupimängus lõi ta värava Türgi vastu.

 Saavutused 
Arsenal
FA Cup: 2013–14, 2014–15, 2016–17
FA Community Shield: 2014, 2015
Juventus
Serie A: 2019–20
Coppa Italia: 2020–21
Supercoppa Italiana: 2020
Rangers
Scottish Cup: 2021–22
UEFA Euroopa Liiga: Teine koht 2021–22

 Viited 

 Välislingid 

Kategooria:Walesi jalgpallurid
Kategooria:Cardiff City FC jalgpallurid
Kategooria:Arsenal FC mängijad
Kategooria:Nottingham Forest FC jalgpallurid
Kategooria:Torino Juventuse mängijad
Kategooria:Rangers FC jalgpallurid
Kategooria:OGC Nice'i jalgpallurid
Kategooria:Premier League'i mängijad
Kategooria:The Championshipi mängijad
Kategooria:Ligue 1 mängijad
Kategooria:Serie A mängijad
Kategooria:Sündinud 1990